**Rezolúcia Valného zhromaždenia OSN č. 3379**, ktorú Valné zhromaždenie OSN schválilo 10. novembra 1975, označila sionizmus ako „formu rasizmu a rasovej diskriminácie." Rezolúciu navrhlo 25 zväčša arabských štátov, schválená bola počtom hlasov 72. Proti hlasovalo 35 štátov a 32 sa zdržalo hlasovania. 16. decembra 1991 bola revokovaná rezolúciou č. 46/86 a v histórii OSN išlo o o jedinú revokovanú rezolúciu. Revokáciou tejto rezolúcie Izrael podmienil svoju účasť na Madridskej mierovej konferencii v roku 1991.

Hlasovanie
----------

Mapa sveta podľa hlasovania
*Štáty, ktoré rezolúciu navrhli:* (25) Afganistan, Alžírsko, Bahrajn, Dahome, Egypt, Guinea, Irak, Južný Jemen, Jordánsko, Katar, Kuba, Kuvajt, Libanon, Líbyjska arabská republika, Mauritánia, Maroko, Omán, Saudská Arábia, Severný Jemen, Somálsko, Spojené arabské emiráty, Sudán, Sýrska arabská republika a Tunisko.

*Štáty, ktoré hlasovali pre:* (72) Okrem vyššie spomenutých 25 štátov, ktoré rezolúciu navrhli, ešte ďalších 47 štátov: Albánsko, Bangladéš, Brazília, Bulharsko, Burundi, Bieloruská sovietska socialistická republika, Čad, Česko-Slovensko, Čínska ľudová republika, Gambia, Grenada, Guinea-Bissau, Guyana, India, Indonézia, Irán, Kambodža, Kamerun, Kapverdy, Kongo, Cyprus, Laos, Madagaskar, Maďarsko, Malajzia, Maldivy, Mali, Malta, Mexiko, Mongolsko, Mozambik, Nemecká demokratická republika, Niger, Nigéria, Pakistan, Poľsko, Portugalsko, Rovníková Guinea, Rwanda, Senegal, Sovietsky zväz, Svätý Tomáš a Princov ostrov, Srí Lanka, Tanzánia, Turecko, Uganda a Ukrajinská sovietska socialistická republika.

*Štáty, ktoré hlasovali proti:* (35) Austrália, Bahamy, Barbados, Belgicko, Dánsko, Dominikánska republika, Fidži, Fínsko, Francúzsko, Haiti, Honduras, Írsko, Island, Taliansko, Izrael, Kanada, Kostarika, Libéria, Luxembursko, Malawi, Nikaragua, Holandsko, Nový Zéland, Nórsko, Panama, Pobrežie Slonoviny, Rakúsko, Salvádor, Spojené kráľovstvo, Spojené štáty, Spolková republika Nemecko, Stredoafrická republika, Svazijsko, Švédsko a Uruguaj.

*Štáty, ktoré sa zdržali hlasovania:* (32) Argentína, Bhután, Bolívia, Botswana, Barma, Chile, Ekvádor, Etiópia, Filipíny, Gabon, Ghana, Guatemala, Horná Volta, Jamajka, Japonsko, Keňa, Kolumbia, Lesotho, Maurícius, Nepál, Papua-Nová Guinea, Paraguaj, Peru, Grécko, Sierra Leone, Singapur, Thajsko, Togo, Trinidad a Tobago, Venezuela, Zair a Zambia.

Výroky
------

|  |  |  |
| --- | --- | --- |
| „ | Spojené štáty sa nepodrobia, nezmieria s týmto odporným aktom. Do sveta sa vypustilo veľké zlo. Odpornosti antisemitizmu sa dostalo zdania, že je medzinárodne schválená. To nie je útok na sionizmus, ale na Izrael ako taký, je to všeobecný útok väčšiny štátov na zásady liberálnej demokracie, ktorú možno teraz nájsť len v zmenšujúcom sa počte štátov. | "|
| – Daniel Moynihan, zástupca USA pri OSN |

|  |  |  |
| --- | --- | --- |
| „ | Duch Spojených národov bol vystavený nebezpečenstvu prijatím rezolúcie, hlúpo a nezmyselne pretlačenej na hlasovanie extrémistami, ktorí si neuvedomujú, kedy zašli príliš ďaleko. Obávam sa, aby sa zlovestné dôsledky tohto hlasovania neprejavili príliš rýchlo. | "|
| – Gaston Thorn, predseda Valného zhromaždenia |

|  |  |  |
| --- | --- | --- |
| „ | Pre nás, židovský národ, tomuto uzneseniu, založenému na nenávisti, lži a arogancii, chýba akákoľvek morálna či právna hodnota. | "|
| – Chajim Herzog, zástupca Izraela pri OSN |

Referencie
----------

1. ↑  SACHAR, Howard, M. *Dějiny Státu Izrael*. Praha : Regia, 1999. 767 s. ISBN 80-902484-4-6. S. 620. (po česky)
2. ↑  LIPMAN, Jennifer. *On this day: UN Resolution 3379* [online]. The Jewish Chronicle, 2010-11-10, [cit. 2011-06-19]. Dostupné online. (po anglicky)
3. ↑   *General Assembly Resolution 46/86, Revocation of Resolution 3379, 16 December 1991, and statement by President Herzog.* [online]. Ministerstvo zahraničných vecí Štátu Izrael, [cit. 2011-02-21]. Dostupné online. (po anglicky)
4. 1 2  GILBERT, Martin. *Izrael: Dějiny*. [s.l.] : BB Art, 2002. 668 s. ISBN 80-7257-740-9. S. 458. (po česky)
5. ↑   *Israeli Ambassador Herzog's Response To Zionism Is Racism Resolution* [online]. Jewish Virtual Library, [cit. 2011-02-21]. Dostupné online. (po anglicky)

Externé odkazy
--------------

* OSN – Text rezolúcie (po anglicky)

Zdroj
-----

* *Tento článok je čiastočný alebo úplný preklad článku Rezoluce Valného shromáždění OSN č. 3379 na českej Wikipédii.*